**ĀRKĀRTAS**

**DOMES SĒDES PROTOKOLS**

Nr.23

2020.gada 30.septembrī

Sēde sasaukta plkst. 15.00

Sēdi atklāj plkst. 15.22 (tehnisku iemeslu dēļ)

**Darba kārtība:**

1. Par papildus finansējuma piešķiršanu Stienes notekūdeņu attīrīšanas iekārtu izbūvei Skultes pagastā.
2. Par papildus finansējuma piešķiršanu Donaviņas upes, Limbažos, tīrīšanai.
3. Par valsts mērķdotāciju izglītības iestāžu pedagogu darba samaksai un valsts sociālās apdrošināšanas obligātajam iemaksām laika periodam no 2020. gada 1. septembra līdz 2020. gada 31. decembrim.
4. Par valsts mērķdotāciju Limbažu novada speciālajai pamatskolai laika periodam no 2020. gada 1. septembra līdz 2020. gada 31. decembrim.
5. Par papildus finansējuma piešķiršanu Limbažu novada pašvaldības izglītības iestādēm pedagogu darba samaksai ar 2020. gada 1. septembri.

**Sēdi vada:** Limbažu novada pašvaldības Domes priekšsēdētājs Didzis ZEMMERS.

**Sēdi protokolē:** Limbažu novada pašvaldības Administratīvās nodaļas lietvede Dace TAURIŅA.

**Sēdē piedalās deputāti:** Jānis BĀRBALIS, Agris BRIEDIS, Andris GARKLĀVS, Aigars LEGZDIŅŠ, Andis LĒNMANIS, Gunta OZOLA, Taiga PLITNIECE, Ziedonis RUBEZIS, Ineta ZARIŅA, Didzis ZEMMERS.

**Sēdē nepiedalās deputāti:** Gundars PLEŠS (tiešo darba pienākumu dēļ), Reinis SILIŅŠ (tiešo darba pienākumu dēļ), Ģirts VILCIŅŠ (tiešo darba pienākumu dēļ), Andis ZAĻAISKALNS (tiešo darba pienākumu dēļ), Edmunds ZEIDMANIS (tiešo darba pienākumu dēļ).

**Sēdē piedalās:** Limbažu novada pašvaldības izpilddirektors Māris BEĻAUNIEKS, Limbažu novada pašvaldības izpilddirektora vietnieks Agris BLUMERS, Limbažu novada pašvaldības Juridiskās nodaļas juriste Agnese SMALKĀ-FRANCE, Limbažu novada pašvaldības Administratīvās nodaļas vadītāja Antra KAMALA, Limbažu novada pašvaldības Izglītības un kultūras nodaļas vadītāja Sigita UPMALE, Limbažu novada pašvaldības vecākā ekonomiste Skaidrīte MITREVICA-GALĪTE, Limbažu novada pašvaldības aģentūras “ALDA” direktors Jānis REMESS, Limbažu novada pašvaldības Informācijas tehnoloģiju nodaļas vadītājs Raimonds STRAUME, Limbažu novada pašvaldības Informācijas tehnoloģiju nodaļas vecākais informācijas sistēmu administrators Kārlis IRMEJS, Limbažu novada pašvaldības Skultes pagasta pārvaldes vadītājs Ainārs LIEPIŅŠ.

Sēde notiek videokonferences režīmā.

Sēdi ieraksta audioformātā.

**1.§**

**Par papildus finansējuma piešķiršanu Stienes notekūdeņu attīrīšanas iekārtu izbūvei Skultes pagastā**

Ziņo A. Liepiņš, debatēs piedalās M. Beļaunieks

Limbažu novada pašvaldības Skultes pagasta pārvaldes vadītājs Ainārs Liepiņš informē par papildus finansējuma nepieciešamību 7 749,24 EUR (septiņi tūkstoši septiņi simti četrdesmit deviņi eiro, 24 centi) apmērā Stienes notekūdeņu attīrīšanas iekārtu izbūvei Skultes pagastā, Limbažu novadā. Pārvaldes vadītājs informē, ka iepirkuma procedūra Stienes notekūdeņu attīrīšanas iekārtu izbūvei Skultes pagastā, Limbažu novadā, ir noslēgusies. Iepirkuma rezultāti parāda, ka šī projekta izmaksas ir par 10 112,65 EUR (desmit tūkstoši viens simts divpadsmit eiro, 65 centi) lielākas, kā 2020. gada pašvaldības budžetā plānots šim mērķim, kā arī budžetā nav plānots finansējums 2 636,59 EUR (divi tūkstoši seši simti trīsdesmit seši eiro, 59 centi) būvuzraudzības pakalpojumiem [Stienes](https://www.eis.gov.lv/EKEIS/Procurement/Edit/40720) notekūdeņu attīrīšanas iekārtu izbūves Skultes pagastā, Limbažu novadā, darbu laikā.

Pārvaldes vadītājs informē, ka finansējumu 5 000,00 EUR (pieci tūkstoši eiro, 00 centi) apmērā var paredzēt no pagasta pārvaldes un pagasta pārvaldes komunālās saimniecības 2020. gada budžeta. Pārējais finansējums papildus paredzams no dabas resursu nodokļa maksājumiem.

Iepazinusies ar Iepirkuma komisijas 2020. gada 16. septembra lēmumu par iepirkumu “Stienes notekūdeņu attīrīšanas iekārtu izbūvei Skultes pagastā, Limbažu novadā”, iepirkuma identifikācijas numurs LNP 2020/61, (protokols Nr.61-3), pamatojoties uz likuma „Par pašvaldībām” 15. panta pirmās daļas 1. punktu, likuma „Par pašvaldību budžetiem” 30.pantu, Dabas resursu nodokļa likuma 29. panta pirmo daļu, **atklāti balsojot elektroniski tiešsaistē: PAR** – 10 deputāti (Jānis Bārbalis, Agris Briedis, Andris Garklāvs, Aigars Legzdiņš, Andis Lēnmanis, Gunta Ozola, Taiga Plitniece, Ziedonis Rubezis, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt papildus finansējumu 7 749,24 EUR (septiņi tūkstoši septiņi simti četrdesmit deviņi eiro, 24 centi) apmērā Stienes notekūdeņu attīrīšanas iekārtu izbūvei Skultes pagastā, Limbažu novadā, no Limbažu novada pašvaldības 2020. gada budžeta līdzekļiem, kas iegūti no dabas resursu nodokļa maksājumiem.
2. Kontroli par lēmuma izpildi uzdot Limbažu novada pašvaldības izpilddirektoram M.Beļauniekam.

Deputāts Agris Briedis pārtrauc darbu sēdē.

**2.§**

**Par papildus finansējuma piešķiršanu Donaviņas upes, Limbažos, tīrīšanai**

Ziņo J. Remess

Uzklausījusi Limbažu novada pašvaldības aģentūras “ALDA” direktora J.Remeša informāciju par papildus finansējuma nepieciešamību 1 887,60 EUR (viens tūkstotis astoņi simti astoņdesmit septiņi eiro, 60 centi) apmērā Donaviņas upes tīrīšanai, lai atjaunotu dabisko ūdens teci posmā no ceļa Limbaži – Tūja līdz Dūņezeram, un iepazinusies ar Limbažu novada pašvaldības aģentūras “ALDA” direktora 2020.gada 28.septembra vēstuli (reģistrēta Limbažu novada pašvaldībā 28.09.2020. ar Nr.4.12.1/20/5644), pamatojoties uz likuma „Par pašvaldībām” 15.panta pirmās daļas 2. un 3.punktu, 21.panta pirmās daļas 27.punktu, likuma „Par pašvaldību budžetiem” 30.pantu, Dabas resursu nodokļa likuma 29.panta pirmo daļu, **atklāti balsojot elektroniski tiešsaistē: PAR** – 9 deputāti (Jānis Bārbalis, Andris Garklāvs, Aigars Legzdiņš, Andis Lēnmanis, Gunta Ozola, Taiga Plitniece, Ziedonis Rubezis, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt papildus finansējumu 1 887,60 EUR (viens tūkstotis astoņi simti astoņdesmit septiņi eiro, 60 centi) apmērā Donaviņas upes, Limbažos, tīrīšanai no Limbažu novada pašvaldības 2020.gada pamatbudžeta līdzekļiem, kas iegūti no dabas resursu nodokļa maksājumiem.
2. Kontroli par lēmuma izpildi uzdot Limbažu novada pašvaldības izpilddirektoram M.Beļauniekam.

**3.§**

**Par valsts mērķdotāciju izglītības iestāžu pedagogu darba samaksai un valsts sociālās apdrošināšanas obligātajam iemaksām laika periodam no 2020. gada 1. septembra līdz 2020. gada 31. decembrim**

Ziņo S. Upmale, debatēs piedalās Z. Rubezis, A. Smalkā-France

Iepazinusies ar Limbažu novada pašvaldības Izglītības un kultūras nodaļas vadītājas S.Upmales informāciju par valsts mērķdotāciju Limbažu novada pašvaldības pirmsskolas, pamata, vispārējās un interešu izglītības iestādēm laika periodam no 2020. gada 1. septembra līdz 31. decembrim, pamatojoties uz likuma „Par pašvaldībām” 21.panta pirmās daļas 27.punktu, likuma „Par pašvaldību budžetiem” 30.pantu, Ministru kabineta 2020. gada 29. septembra rīkojuma “Par mērķdotāciju sadalījumu pašvaldībām – pašvaldību izglītības iestādēm 2020. gadam” 1., 2., 4. pielikumiem, Ministru kabineta 2016. gada 5. jūlija noteikumiem Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016. gada 5. jūlija noteikumiem Nr.445 „Pedagogu darba samaksas noteikumi”, Limbažu novada pašvaldības 2018. gada 27. septembra iekšējiem noteikumiem Nr.7 „Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, **atklāti balsojot elektroniski tiešsaistē: PAR** – 8 deputāti (Jānis Bārbalis, Andris Garklāvs, Aigars Legzdiņš, Andis Lēnmanis, Gunta Ozola, Taiga Plitniece, Ineta Zariņa, Didzis Zemmers), **PRET –** nav, **ATTURAS –** nav, balsojumā nepiedalās deputāts Ziedonis Rubezis, Limbažu novada dome **NOLEMJ:**

1. Apstiprināt valsts mērķdotāciju bērnu no piecu gadu vecuma, pamata un vispārējās vidējās un interešu izglītības apmācībās nodarbināto pedagogu darba samaksai un valsts sociālās apdrošināšanasobligātajām iemaksām laika periodam no 2020. gada 1. septembra līdz 2020. gada 31. decembrim (1., 2., 3.pielikumā).
2. Kontroli par lēmuma izpildi uzdot Limbažu novada pašvaldības izpilddirektoram.

**4.§**

**Par valsts mērķdotāciju Limbažu novada speciālajai pamatskolai laika periodam no 2020. gada 1. septembra līdz 2020. gada 31. decembrim**

Ziņo S. Upmale

Iepazinusies ar Limbažu novada pašvaldības Izglītības un kultūras nodaļas vadītājas S.Upmales informāciju par valsts mērķdotāciju Limbažu novada speciālajai pamatskolai laika periodam no 2020. gada 1. septembra līdz 31. decembrim, pamatojoties uz likuma „Par pašvaldībām” 21.panta pirmās daļas 27.punktu, likuma „Par pašvaldību budžetiem” 30.pantu, Ministru kabineta 2020. gada 29. septembra rīkojuma “Par mērķdotāciju sadalījumu pašvaldībām – pašvaldību izglītības iestādēm 2020.gadam” 3. pielikumu, Ministru kabineta 2016.gada 5.jūlija noteikumiem Nr.445 „Pedagogu darba samaksas noteikumi”, Ministru kabineta 2016.gada 15.jūlija noteikumiem Nr.477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”, **atklāti balsojot elektroniski tiešsaistē: PAR** – 9 deputāti (Jānis Bārbalis, Andris Garklāvs, Aigars Legzdiņš, Andis Lēnmanis, Gunta Ozola, Taiga Plitniece, Ziedonis Rubezis, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Apstiprināt valsts mērķdotāciju Limbažu novada speciālajai pamatskolai pedagogu darba samaksai, valsts sociālās apdrošināšanas obligātajām iemaksām un iestādes uzturēšanas izdevumiem laika periodam no 2020. gada 1. septembra līdz 2020. gada 31. decembrim (1., 2.pielikumā).
2. Kontroli par lēmuma izpildi uzdot Limbažu novada pašvaldības izpilddirektoram.

**5.§**

**Par papildus finansējuma piešķiršanu Limbažu novada pašvaldības izglītības iestādēm pedagogu darba samaksai ar 2020. gada 1. septembri**

Ziņo S. Mitrevica–Galīte

Iepazinusies ar Limbažu novada pašvaldības vecākās ekonomistes S.Mitrevicas-Galītes informāciju par papildus finansējuma nepieciešamību Limbažu novada pašvaldības pirmsskolas, pamata, vispārējās vidējās, interešu izglītības un profesionālās ievirzes izglītības iestādēm laika periodam no 2020. gada 1. septembra līdz 31. decembrim, pamatojoties uz likuma „Par pašvaldībām” 21. panta pirmās daļas 27. punktu, likuma „Par pašvaldību budžetiem” 30. pantu, Ministru kabineta 2016.gada 5.jūlija noteikumiem Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016. gada 5.jūlija noteikumiem Nr.445 „Pedagogu darba samaksas noteikumi”, Limbažu novada pašvaldības 2018. gada 27. septembra iekšējiem noteikumiem Nr.7 „Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, **atklāti balsojot elektroniski tiešsaistē: PAR** – 9 deputāti (Jānis Bārbalis, Andris Garklāvs, Aigars Legzdiņš, Andis Lēnmanis, Gunta Ozola, Taiga Plitniece, Ziedonis Rubezis, Ineta Zariņa, Didzis Zemmers), **PRET –** nav, **ATTURAS –** nav, Limbažu novada dome **NOLEMJ:**

1. Piešķirt finansējumu 39 800,36 EUR (trīsdesmit deviņi tūkstoši astoņi simti eiro, 36 centi) apmērā Limbažu novada pašvaldības pirmsskolas, pamata, vispārējās vidējās, interešu izglītības un profesionālās ievirzes izglītības iestādēm pedagogu darba samaksai (darba algai, darba devēja valsts sociālās apdrošināšanas obligātajām iemaksām) no Limbažu novada pašvaldības 2020. gada pamatbudžeta nesadalītā atlikuma, palielinot izglītības iestāžu 2020. gada budžetu (pielikumā).
2. Kontroli par lēmuma izpildi uzdot Limbažu novada pašvaldības izpilddirektoram M.Beļauniekam.

Sēdi slēdz plkst. 15.40

Sēdes vadītājs D.Zemmers

Sēdes protokoliste D.Tauriņa